Asocierea medicamentelor cu administrare i.v. 


- incompatibilităţi și interacțiuni - 
scurt memento 


Incompatibilităţile medicamentoase sunt interacțiuni in vitro ca 
urmare a reacțiilor fizico-chimice între 2 sau mai multe medicamente, între 
medicament și solvent, între medicament și excipienţi atunci când sunt 
combinate în aceeași seringă/pungă/flacon sau cu echipamentul utilizat în 
timpul preparării sau administrării. 

Incompatibilităţile sunt frecvente pentru soluţiile injectabile, în 
condiţiile în care mai multe medicamente se amestecă în seringă pentru a fi 
administrate, sau se prepară acele „cocktailuri” pentru administrarea i.v., 
cu glucoză, vitamine, electroliți, hidrolizate proteice, etc, sau majoritatea 
perfuziilor sunt administrate printr-un conector „Y” prin care 
medicamentele sunt amestecate în lumenul cateterului înainte de a ajunge 
în fluxul sanguin. În aceste condiţii pot surveni incompatibilităţi fizice 
vizibile sau nu în urma modificării pH-ului, reacţiilor de complexare, 
precipitare, oxidare, reducere etc, sau chimice care au drept rezultat 
modificarea proprietăţilor terapeutice de la diminuarea până la inactivarea 
unuia sau mai multor componente, ori apariţia unor compuși toxici. Aceste 
aspecte, impun limitarea, în măsura posibilului, a amestecurilor 
medicamentoase în seringa/flaconul/punga de perfuzie. 

Factorii care favorizează reacțiile de incompatibilitate fizico-chimică 
sunt: 

- concentraţia în amestec - cu cât o soluţie este mai concentrată cu 

atât este mai instabilă, 

- natura medicamentului (ex. medicament biologic) 

- pH-ul - contactul între două soluţii cu pH diferit dintre care una 

bazică și una acidă, 

- timpul de contact din tubulatura comună, 

- soluţia de diluţie/vehicul, 

- temperatura, lumina. 


Interacțiunile medicamentoase sunt interacțiuni in vivo și au ca 
rezultat modificări ale farmacocineticii şi/sau  farmacodinamiei unui 
medicament de către un alt medicament administrat simultan sau succesiv. 
Astfel, o interactiune între medicamente înseamnă o schimbare în absorbţia, 
distribuţia, metabolismul și  excreţia unui medicament, dpdv 


farmacodinamic cunoscându-se sinergismul și antagonismul cu subtipuri, 
care poate să apară la administrarea altui medicament sau imediat după 
aceea. O interacţiune de dorit folosită ca bază în terapiile medicamentoase 
combinate, urmărește amplificarea efectelor dorite, completarea reciprocă 
a acţiunii interesate, reducerea reacțiilor adverse. Dar, anumite interacțiuni 
pot avea rezultate nedorite precum diminuarea efectului unui medicament 
sau maximizarea sa până la efect toxic. 


Pentru că nu se pot prevedea toate interacţiunile posibile (şi nici nu se 
cunosc în totalitate) în principiu este necesar să se evite administrarea a 
două sau mai multe medicamente concomitent, cu excepţia unor situaţii 
bine justificate, utilizând scheme sau asocieri fundamentate pe date de 
farmacologie şi verificate. 

Pentru a evita asocierile de două sau mai multe medicamente în 
punga/flaconul de perfuzie se utilizează serul fiziologic 0,9 % 100 ml. 


Exemple de socieri nerecomandate: 
1. incompatibilităţi: 
-  Cerebrolysin, Actovegin - produse biologice, nu se asociază cu alte 
medicamente, risc de degradare până la anularea efectului terapeutic, 
- Vitaminele - pentru această categorie de produse, stabilitatea în 
soluție și în amestec nu au fost studiate. Au fost studiate unele 
amestecuri vitamină + medicament doar pentru a lua în considerare 
posibilitatea administrării printr-un conector Y. 
2. interacțiuni: 
a) Furosemid 
- poate crește ototoxicitatea și neflotoxicitatea aminoglicozidelor, 
-  glucocorticoizii pot crește riscul și severitatea hipokaliemiei, 
-  laxativele de contact pot agrava hipokaliemia, 
- poate crește rata de excreţie a potasiului, clorurii de potasiu soluţie 
electrolit. 
b) Asocierea penicilinelor cu antibiotice bacteriostatice (macrolide, 
lincosamide) are efecte antagonice, 
c) AINS, antireumaticele, antipireticele scad eliminarea urinară a 
penicilinelor antrenând o creștere a concentraţiei plasmatice a 
acestora. 

